ארצ'י פנג'בי

ארצ'נה "ארצ'י" פנג'בי (באנגלית: Archana "Archie" Panjabi; נולדה ב-31 במאי 1972) היא שחקנית בריטית הידועה בעיקר מהופעתה בתפקיד קלינדה שארמה בסדרה "האישה הטובה". ב-2010 זכתה על תפקיד זה בפרס אמי לבידור בפריים טיים, וב-2012 זכתה בפרס NAACP Image. בנוסף הייתה מועמדת פעמיים לפרס אמי, פעם אחת לפרס גלובוס הזהב, ושלוש פעמים לפרס גילדת שחקני המסך יחד עם צוות שחקני הסדרה. תפקידים נוספים בולטים שלה היו בדמות יסמין חוסייני בסרט "יסמין" (2005), פינקי בהרמה בסרט "שחקי אותה כמו בקהאם" (2002) ואסרה נומני בסרט "בכוח הלב" (2007).

ביוגרפיה
פנג'בי נולדה באדג'וור שבלונדון לגובינד ופדמה פנג'בי, מהגרים מהודו. מוצא משפחתה הוא מסינד, כיום בפקיסטן. הוריה התיישבו בהודו אחרי חלוקת הודו. ב-1996 סיימה תואר בניהול באוניברסיטת ברונל. היא למדה גם בלט קלאסי.

קריירה
ממוזער|פנג'בי זכתה בפרס אמי לבידור בפריים טיים לשחקנית המשנה המצטיינת בסדרת דרמה על גילום קלינדה שארמה בסדרה "האישה הטובה"
כבר מתחילת הקריירה שלה הופיעה פנג'בי במגוון סרטים וסדרות בקולנוע ובטלוויזיה בהם סרט הקומדיה "מזרח ומזרח" וסדרת הטלוויזיה של ה-BBC "חיים על מאדים". הופעתה הראשונה בהוליווד הייתה ב-2005 בתפקיד דיפלומטית בריטית בסרט זוכה האוסקר "הגנן המסור". ב-2002 שיחקה בסרט הקולנוע "שחקי אותה כמו בקהאם". ב-2006 גילמה את ג'מה השנונה בסרט הקומדיה הרומנטית של רידלי סקוט "שנה מופלאה" לצדם של ראסל קרואו ומריון קוטיאר.

ב-2007 שיחקה פנג'בי יחד עם אנג'לינה ג'ולי בעיבוד לרומן "בכוח הלב" מאת מריאן פרל, אשתו של העיתונאי דניאל פרל. פנג'בי גילמה את דמותה של אסרה נומאני כתבת של הוול סטריט ג'ורנל.

פנג'בי דיבבה מספר דמויות בסדרת האנימציה הבריטית "דר דוור". היא הופיעה בדיבוב במשחק הווידאו "Dead Space: Extraction". בפברואר 2008 השתתפה בתוכנית "World Cinema Award" של ערוץ BBC Four וטענה בזכות הסרטים הבינלאומיים כגון "חיים של אחרים" ו"המבוך של פאן" יחד עם ג'ונתן רוס וכריסטופר אקלסטון. ב-2009 גילמה פנג'בי דמות של סוכנת MI5 בסרט הצרפתי "Espion(s)". באותה שנה הצטרפה לצוות השחקנים של סדרה חדשה של CBS "האישה הטובה" בתפקיד קלינדה שארמה.

ב-2010 שיחקה פנג'בי בתפקיד סאמייה נסיר בקומדיה הבריטית "הבוגד". ב-28 במאי 2012 לוהקה לתפקיד הפתולוגית טניה ריד סמית' בסדרת הדרמה של ערוץ BBC Two "החטא הקדמון". פנג'בי הופיעה בתפקיד בלייז בסדרת הרדיו "Westway" של BBC World Service. ב-2015 עזבה את הסדרה "האישה הטובה", ואחר כך כיכבה בתפקיד אורח בסדרה הקומית "ברוקלין תשע-תשע" של רשת פוקס. היא הצטרפה לצוות השחקנים של הסדרה "שטלנד" בעונה השלישית, ובפברואר 2018 חזרה להופיע בעונה הרביעית.

ב-2016 פורסם שפנג'בי תככב בסדרת האנתולוגיה "The Jury" של רשת ABC בתפקיד הגיבורה קים דמפסי. עוד הצטרפה לסדרת הדרמה של NBC "שטח מת".

בשנת 2024 שיחקה במיני-סדרה של הולו,"מתחת לגשר" (אנ'), דרמת פשע המבוססת על הספר באותו שם מאת רבקה גודפרי (אנ') ועוקב אחר רצח רינה וירק שם גילמה את אימה של וירק. 

פרסים
ב-2007 זכתה פנג'בי בגביע צ'ופרד בפסטיבל הקולנוע בקאן. היא הייתה מועמדת שלוש פעמים לפרס אמי לבידור בפריים טיים לשחקנית המשנה הטובה ביותר בסדרת דרמה על הופעתה בסדרה "האישה הטובה", וזכתה בפרס ב-2010. ב-2011 זכתה בפרס NAACP Image לשחקנית משנה מצטיינת בסדרת דרמה על אותו תפקיד. עוד הייתה מועמדת לשלושה פרסי גילדת שחקני המסך יחד עם יחד עם שאר שחקני "האישה הטובה" בקטגוריית אנסמבל השחקנים הטוב ביותר בסדרת דרמה.

חיים אישיים
ב-1998 התחתנה פנג'בי עם רג'ש ניהלאני. הוא נשאר באנגליה בתשעת החודשים הראשונים של הופעותיה בסדרה "האישה הטובה".

פילמוגרפיה
קולנוע
 שנה שם שם באנגלית תפקיד הערות 1999 מזרח הוא מזרח East is East מינה קאן 2002 שחקי אותה כמו בקהאם Bend It Like Beckham פינקי בהמרה 2003 קוד 46 Code 46 Cross My Heart סומי 2004 יסמין Yasmin יסמין 2005 כרומופוביה Chromophobia סריטה הגנן המסור The Constant Gardener גיטה פירסון 2006 שנה מופלאה A Good Year ג'מה 2007 Flying Lessons שרמילה שם באיטלקית: "Lezioni di volo" אף פעם לא אהיה שלך I Could Never Be Your Woman Casting Girl	 בכוח הלב A Mighty Heart אסרה נומאני 2008 הבוגד Traitor צ'נדרה דוקין 2009 Espion(s) אנה 2010 הכופר The Infidel סאמייה נאסיר 2013 היעלמותה של אלינור ריגבי The Disappearance of Eleanor Rigby לא ידוע 2014 נשמות תועות I Origins פרייה וארמה 2015 סן אנדראס San Andreas סרנה TBA Fairytale ד"ר ג'יני בשלבי הפקה

טלוויזיה
 שנה שם שם באנגלית תפקיד הערות 1994 Siren Spirits ג'ויוטי בפרק "Bideshi" 1995 Under the Moon הינה סרט טלוויזיה 1996 The Thin Blue Line נזיה חביב בפרק "Alternative Culture" 1997 Dad בפרק "Dadmestic" 2000 Brand Spanking New Show תפקידים שונים סדרת טלוויזיה (12 פרקים) In The Beginning בסיה סרט טלוויזיה 2001 Ivor the Invisible ליילה סרט טלוויזיה A Mind to Kill למיסה קאן בפרק "Colour Blind" Murder in Mind ג'יל אוונס בפרק "Vigilante" The Bill שנאז ארד סדרת טלוויזיה (2 פרקים) 2002 Single Voices בפרק "Little Englander" הולבי סיטי Holby City אליס זפרון בפרק "From This Moment On" המשפחה שלי My Family סייעת לרופא שיניים בפרק "Of Mice and Ben" White Teeth אלסנה מיני-סדרה The Secret קצינת המבחן של נדיה סרט טלוויזיה Tough Love צ'נדרה סרט טלוויזיה 2003 This Little Life ניאלה סרט טלוויזיה Final Demand פארידה סרט טלוויזיה סיפורי קנטרברי The Canterbury Tales קלייר בפרק "The Man of Law's Tale" 2003–2004 Grease Monkeys ריטה דילון סדרת טלוויזיה 2004 Sea of Souls מייגן שארמה סדרת טלוויזיה (6 פרקים) 2004–2006 דר דוור Postman Pat מירה ביינס סדרת טלוויזיה (17 פרקים) 2005 A Very Social Secretary אשלי סרט טלוויזיה 2006–2007 חיים על מאדים Life on Mars מאיה רוי סדרת טלוויזיה (2 פרקים) 2007 עדות אילמת Silent Witness אמיטה ג'ושי בפרק "Peripheral Vision" 2009 Personal Affairs ג'יין לסר סדרת טלוויזיה (2 פרקים) 2009–2015 האישה הטובה The Good Wife קלינדה שארמה סדרת טלוויזיה (134 פרקים) 2013–2014 החטא הקדמון The Fall פרופ' ריד סמית' סדרת טלוויזיה (9 פרקים) 2014 The Widower סימון בנרג'י סדרת טלוויזיה (2 פרקים) 2015 ברוקלין תשע-תשע Brooklyn Nine-Nine לוטננט סינג בפרק "The Funeral" 2016 שטלנד Shetland סמלת בילוש אשה איסרן עונה שלישית The Jury קים דמפסי פרק פיילוט Power Monkeys פרייה סדרת טלוויזיה (6 פרקים) 2016– שטח מת Blindspot נאס קאמל סדרת טלוויזיה (19 פרקים) 2017 בול Bull ארטי קנדר בפרק "The Devil, The Detail" בוג'ק הורסמן BoJack Horseman טולסה מדיסון בפרק "Commence Fracking" 2018 קרבת דם Next of Kin מונה הרקורט מיני-סדרה 2020 לברוח Run פיונה  שומר אחי I Know This Much Is True  ד"ר פטאל 4 פרקים 2019–2022 Departure  קנדרה מארלי תפקיד ראשי (3 עונות); 18 פרקים 2021 מלחמת הכוכבים: באד באצ' Star Wars: The Bad Batch דיפה בילאבה דיבוב; פרק: "Aftermath" 2022 רכבת הקרח Snowpiercer איישה 7 פרקים 2023 חטיפה (אנ') Hijack זהרה 6 פרקים 2024 מתחת לגשר (אנ') Under the Bridge  סומאן וירק מיני-סדרה 

קישורים חיצוניים






הערות שוליים

קטגוריה:שחקניות קולנוע וטלוויזיה אנגליות
קטגוריה:זוכי אמי בפריים טיים: שחקנית משנה בדרמה
קטגוריה:אנגלים ממוצא הודי
קטגוריה:בוגרות אוניברסיטת ברונל
קטגוריה:בריטיות שנולדו ב-1972
קטגוריה:בריטים שנולדו ב-1972